pagpipilitan naming bakahin ang lalong masamang sakit ng tao: ang sakit na nagbabagsak ng mga banal na layon at dakilang pangarap; sakit na lalong mabisa sa pagpatay sa naghihingngalong pagkakapatiran at pipilitin naming sa ibabaw ng sakit na iyan, ay magluningning ang tagumpay ng wastong ugali, ang paggalang at pagibig ng tao sa tao. mga pangungusap ni. angel de los reyes, pangulo ng kami naman, sa talumpating binigkas nito sa pagtatanghal ng samahan, noong ika ng oktubre,. ang kapanglawang naghari ng gabing yaon sa isang nayon ng pako ay binulahaw ng pagtapat ng ilang pusong namamandaw ng kapwa puso. noon ay isa sa mga gabi ng enero; gabing napakalungkot, palibhasa'mangilangngilang bituin lamang na nagbabansag ng kadakilaan ng diyos, ang nagaantilaw sa nagtatampong langit. ang buwan noon ay nagmaramot ng kanyang liwanag, at aywan kung saang sulok ng kalawakan nagkubli ang kaibigan ng gabi.